Document ID: 32011D0258

A BIZOTTSÁG VÉGREHAJTÁSI HATÁROZATA
(2011. április 27.)
a hasított sertések németországi osztályozási módszereinek engedélyezéséről szóló 89/471/EGK határozat módosításáról
(az értesítés a C(2011) 2709. számú dokumentummal történt)
(Csak a német nyelvű szöveg hiteles)
(2011/258/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 43. cikke m) pontjára, összefüggésben 4. cikkével,
mivel:
(1)
A 89/471/EGK bizottsági határozat (2) a hasított sertések németországi osztályozására vonatkozóan több módszer használatát engedélyezte.
(2)
Németország véleménye szerint - az elmúlt tizenöt évben tenyésztési szempontból elért eredmények figyelembevétele érdekében - a nemzeti képlet okvetlenül aktualizálásra szorul. A színhús arányának kiszámítására szolgáló, az osztályozó eszköz használatakor alkalmazott egyenlet és a kétpontos mérési eljárás („Zwei-Punkt-Meßverfahren” (ZP)) utolsó aktualizálása 1995-ben történt.
(3)
Németország arra kérte a Bizottságot, hogy engedélyezze a hasított sertések osztályozására szolgáló „General Electric Logiq 200pro”, „Autofom I” és „Zwei-Punkt-Meßverfahren” (ZP) módszerekben használt képletek újakkal való felváltását, valamint két új módszernek Németország területén történő használatát. Ennek érdekében a szarvasmarhák, sertések és juhok közösségi minősítési rendszereinek alkalmazására és e termékek árának bejelentésére vonatkozó részletes szabályok megállapításáról szóló, 2008. december 10-i 1249/2008/EK bizottsági rendelet (3) 23. cikkének (4) bekezdésében előírt jegyzőkönyvben részletesen bemutatta a boncolásos vizsgálatot, feltüntetve a módszer alapjául szolgáló elveket, a boncolásos vizsgálat eredményeit és a színhús százalékos arányának becslésére szolgáló egyenleteket.
(4)
A kérelem értékelése során megállapítást nyert, hogy a kérdéses osztályozási módszerek engedélyezéséhez szükséges feltételek teljesültek. Ezen osztályozási módszerek Németországban való alkalmazását ezért indokolt engedélyezni.
(5)
A 89/471/EGK határozatot ezért ennek megfelelően módosítani kell.
(6)
Tekintettel az új műszerek és egyenletek bevezetéséhez kapcsolódó technikai szempontokra, a hasított sertések osztályozásának e határozattal engedélyezett módszerei 2011. október 4-től alkalmazandók.
(7)
Az eszköz vagy az osztályozási módszerek nem módosíthatók, kivéve, ha ezt a Bizottság határozat útján kifejezetten engedélyezi.
(8)
Az e határozatban előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A HATÁROZATOT:
1. cikk
A 89/471/EGK határozat a következőképpen módosul:
1.
Az 1a. cikk helyébe a következő szöveg lép:
„1a. cikk
Az 1. cikk (2) és (3) bekezdésétől eltérve, az 1234/2007/EK tanácsi rendelet (4) V. melléklete B.IV. szakasza 1. pontjának értelmében a következő módszerek használata engedélyezett a hasított sertések osztályozására Németországban:
-
az »Autofom I« nevű műszer és a hozzá kapcsolódó értékelési eljárások, amelyeket a melléklet III. része fejt ki részletesen,
-
az »Autofom III« nevű műszer és a hozzá kapcsolódó értékelési eljárások, amelyeket a melléklet IV. része fejt ki részletesen,
-
a »CSB Image Meater« nevű műszer és a hozzá kapcsolódó értékelési módszerek, amelyeket a melléklet V. része fejt ki részletesen.
2.
A melléklet e határozat mellékletének megfelelően módosul.
2. cikk
Ezt a határozatot 2011. október 4-től kell alkalmazni.
3. cikk
Ennek a határozatnak a címzettje a Németországi Szövetségi Köztársaság.
Kelt Brüsszelben, 2011. április 27-én.

Labels: 1
17
19